టెల్ అవివ్: భారత ప్రధాని నరేంద్ర మోదీ ఇజ్రాయిల్ చేరిన వెంటనే షాలోమ్ అని అన్నారు. ఆయన ప్రయాణించిన ప్రత్యేక ఎయిర్ ఇండియా విమానం టెల్ అవివ్లోని బెన్ గుర్యన్ విమానాశ్రాయానికి చేరగానే మోదీ బయటకు వచ్చి కొన్ని సెకన్ల పాటు ప్రార్థన చేశారు. అనంతరం అందరికీ నమస్కరించారు. విమానం దిగి తన రాక కోసం ఎంతో ఆసక్తిగా వేచి ఉన్న ఇజ్రాయిల్ ప్రధాని బెంజమిన్ నెతన్యాహును ఆప్యాయంగా ఆలింగనం చేసుకున్నారు.ఈ సందర్భంగా జరిగిన వెల్కమ్ కార్యక్రమంలో ఇజ్రాయిల్ ప్రధాని బెంజమిన్ నెతన్యాహు హిందీలో ప్రసంగించి ఆశ్చర్యపరిచారు. ఆప్ కా స్వాగత్ హై మేరా దోస్త్ అంటూ మోదీకి స్వాగతం పలికారు. భారత్ అంటే తమకు ఎనలేని అభిమానమని నెతన్యాహు కొనియాడారు. భారత సంస్కృతి, చరిత్ర, ప్రజాస్వామ్యం, అభివృద్ధి తమను ఎంతో ఆశ్చర్యానికి గురి చేస్తున్నాయని ఆయన ప్రశంసించారు. ఇరు దేశాల భాగస్వామ్యం విజయవంతమవుతుందని, దీనికి చాలా కారణాలున్నాయని ఇజ్రాయిల్ ప్రధాని అన్నారు. భారత్, ఇజ్రాయిల్ కలిసి మరింత చేయవచ్చని నెతన్యాహు అభిప్రాయపడ్డారు.
tel aviv: bhaarata pradhaani narendra modii izrail cherina ventane shalom ani annaru. aayana prayaaninchina pratyeka air india vimanam tel avivloni ben guryan vimaanaasraayaaniki cheragaane modii bayataku vachi konni sekanla paatu praarthana chesaru. anantaram andarikee namaskarinchaaru. vimanam digi tana raaka kosam entho aasaktigaa vechi unna izrail pradhaani benjamin netanyaahunu aapyaayamgaa aalinganam chesukunnaru.ee sandarbhamgaa jarigina velkam kaaryakramamlo izrail pradhaani benjamin netanyahu hindeelo prasanginchi aascharyaparichaaru. ap kaa swagat hai mera dost antuu modeeki swaagatam palikaaru. bharat ante tamaku enaleni abhimaanamani netanyahu koniyaadaaru. bhaarata samskruti, charitra, prajaaswaamyam, abhivruddhi tamanu entho aascharyaaniki guri chestunnayani aayana prasamsinchaaru. iru deshaala bhagaswamyam vijayavantamavutundani, deeniki chala kaaranaalunnaayani izrail pradhaani annaru. bharat, izrail kalisi marinta cheyavachani netanyahu abhipraayapaddaaru.